###### Bérleti szerződés

Szerződő Felek

egyrészről

Név: **Budapest Főváros VII. ker. Erzsébetvárosi Polgármesteri Hivatal**

Cím: 1073 Budapest, Erzsébet krt. 6.

Levelezési címe: 1073 Budapest, Erzsébet krt. 6.

Képviseli: Dr. Gotthard Gábor jegyző

Számlavezető pénzintézete: OTP Bank Nyrt.

Számlaszáma: 11784009-15735708

Számlázási cím: 1073 Budapest, Erzsébet krt. 6.

Adószáma: 15507008-2-42

mint **bérlő**

másrészről

Név: **CANON HUNGARIA Kereskedelmi Korlátolt Felelősségű Társaság**

Cím: 1031 Budapest, Záhony utca 7.

Képviseli: ………………………………………………….

Levelezési cím: 1031 Budapest, Záhony utca 7.

Számlavezető pénzintézete: UniCredit Bank Hungary Zrt.

Számlaszáma: 10900028-00000002-31410214

Számlázási cím: 1031 Budapest, Záhony utca 7.

Adószáma: 10944190-2-44

Statisztikai jelzőszáma: 10944190-4619-113-01

Cégbíróság: Fővárosi Törvényszék Cégbírósága

Cégjegyzék száma: 01-09362227

mint **bérbeadó**

között, az alábbi feltételekkel.

**PREAMBULUM**

A bérlő mint ajánlatkérő hirdetmény közzététele nélküli közbeszerzési eljárást indított a közbeszerzésekről szóló 2015. évi CXLIII. törvény (a továbbiakban: Kbt.) 113. § (1) bekezdés alapján. A bérbeadó mint ajánlattevő az eljárásban a törvényes feltételeknek megfelelő érvényes ajánlatot nyújtott be, amely az eljárást megindító ajánlattételi felhívás szerinti értékelési szempont alapján a legjobb ár-érték arányt tartalmazó ajánlatként került kiválasztásra, és a bérlő a bérbeadót nevezte meg az eljárás nyerteseként.

A Szerződő Felek rögzítik, hogy a szerződést a Kbt. 131. § (1) bekezdés rendelkezései alapján a fent hivatkozott közbeszerzési eljárásra tekintettel, annak részeként írják alá.

**1. A szerződés tárgya**

1.1. A bérbeadó és a bérlő megállapodnak, hogy a jelen bérleti szerződésben és annak elválaszthatatlan részét képező *1. sz. melléklet*ében megnevezett 19 db új nyomat-előállító berendezést az alábbi feltételek szerint a bérbeadó bérbe adja, a bérlő pedig bérbe veszi. A bérbe adó feladata a bérlettel összefüggésben feladata az új berendezések leszállítása, üzembe helyezése, továbbá teljes körű üzemeltetési szolgáltatás biztosítása.

1.2. A teljes körű üzemeltetési szolgáltatás keretében a bérbeadó a következőket köteles ellátni, illetve biztosítani:

* Karbantartási és javítási (hiba-elhárítási) munkák elvégzése (munkanapokon 08.00-16.00 időszakban).
* Másoláshoz/nyomtatáshoz szükséges, a gépek gyártmányának megfelelő eredeti kellékanyagok és festékanyagok biztosítása.
* A rendeltetésszerű használat során szükségessé váló beépítendő kopórészeket és egyéb alkatrészeket biztosítása.
* Megelőző karbantartások elvégzése a gyári előírások szerint.
* Gépek hibája esetén maximum 6 munkaórán belül a hiba elhárításának a helyszínen történő megkezdése (munkaórák: munkanapokon 08.00-16.00)
* Amennyiben a hiba elhárítását a hiba bejelentésének a bérbeadó általi kézhezvételétől számított 48 munkaórán belül nem tudja elvégezni a bérbeadó, úgy a meghibásodott géppel egyenértékű cseregép biztosítása.
* Amennyiben egyazon berendezés esetében ugyanaz a hiba 3 hónapon belül 3 alkalommal jelentkezik, úgy a meghibásodott géppel egyenértékű cseregép biztosítása végleges kihelyezéssel.

A bérbeadó az üzemeltetési szolgáltatáshoz kapcsolódó hulladékot (pl. csomagolás, üres tonerek, festékkazetták) köteles elszállítani.

A teljes körű üzemeltetési szolgáltatás viszont nem tartalmazza az eszközökben felhasznált papír biztosítását.

1.3. A bérbeadó vállalja, hogy a szokásos munkaidőben folyamatosan a bérlő rendelkezésére áll annak érdekében, hogy jelen szerződés 1.1. pontja által meghatározott berendezésekkel kapcsolatos, az üzemelés során felmerülő problémákat megoldja, a hibákat elhárítsa, illetve a folyamatos működést biztosítsa, valamint a gépek szakszerű kezelésében a felhasználókat támogassa.

1.4. Az alábbi szolgáltatások nem képezik a teljes körű üzemeltetési szolgáltatás részét:

* A bérlő kívánságára a szokásos munkaidőn kívül végzett javítási, karbantartási munkák.
* A szakszerűtlen kezelés, a maximálist meghaladó igénybevétel következtében vagy a kezelési utasítás figyelmen kívül hagyása miatt keletkezett károk kijavítási munkái.
* A karbantartási szükséglet bejelentésének elmulasztásából eredő meghibásodások javítási költségei.
* A nem a bérlőtől származó kellékanyagok és a nem megfelelő anyagok (pl. nem megfelelő minőségű papír vagy fólia) által okozott károk helyreállításának munkái.
* Külső hatások (erőszak, tűz, víz, villámcsapás, földrengés, áramviszonyok megváltozása, stb.) által okozott károk helyreállítása.
* Számítógépek, hálózati eszközök és programok hibái miatt keletkezett üzemzavarok elhárításai.

Jelen pontban szereplő szolgáltatásokat a bérbeadó köteles elvégezni, melyért külön díjazásra jogosult.

1.5. A bérlő jogosult jelen szerződés időtartama alatt bérletet és az ahhoz kapcsolódó teljes körű üzemeltetési szolgáltatás ellátását további 10 db új nyomat-előállító berendezésre kiterjeszteni saját vagy az Ajánlati dokumentációban (a továbbiakban: Dokumentáció) meghatározott önkormányzati intézmények (óvodák) számára. Az óvodák listáját és adatait jelen szerződés *3. sz. melléklet*e tartalmazza.

1.6. A bérlő az opciós jogát a bérbeadónak címzett írásbeli nyilatkozatával érvényesíti, melyben meghatározza a bérbe venni kívánt nyomat-előállító berendezés elnevezését (kategóriáját), a telepítési helyszínt és az opciós joggal érintett intézményt, továbbá a bérleti jogviszony kezdőpontját.

1.7. A továbbiakban a bérleti jogviszony és az ehhez kapcsolódó kifejezések alatt értelemszerűen érteni kell a teljes körű üzemeltetési jogviszonyt és az ehhez kapcsolódó kifejezéseket is.

**2. A szerződés időtartama, teljesítési helyszínek**

2.1. Jelen szerződés mindkét szerződő fél aláírásának napján lép hatályba, s a bérbeadó köteles a hatályba lépést követő hónap első napjáig a bérbeadónak az 1.1. pont által meghatározott berendezéseket jelen szerződés 2.4. pontja szerinti teljesítési helyszínekre leszállítani, azokat üzembe helyezni, hálózatra csatlakoztatni, a szoftverek munkaállomásokra való telepítéséről gondoskodni. Az említett időszakban köteles a bérbeadó a felhasználók oktatását is elvégezni.

2.2. A szerződés időtartama: a szerződés aláírását követő hónap első napjától számított 48 hónap.

2.3. Amennyiben a bérlő a szerződés időtartama alatt él az opciós jogával, az opció keretében bérelni kívánt berendezések esetében is 48 hónap a szerződés időtartama. A 48 hónap ebben az esetben a bérbe venni kívánt berendezés teljesítési helyszínre leszállítása, üzembe helyezése, adott estben hálózatra csatlakoztatása, a szoftverek munkaállomásokra való telepítése és oktatása elvégzését igazoló dokumentum kiállítása napjától számítódik.

2.4. Jelen szerződés 1.1. pontja alapján meghatározott berendezések üzembe helyezési helyszínei:

| ***Sorszám*** | ***Elnevezés (kategória)*** | ***Telepítési helyszín***  ***(1073 Budapest, Erzsébet krt. 6.)*** |
| --- | --- | --- |
| 1. | A | E6 430. Személyügyi Iroda |
| 2. | A | E6 409. Üzemeltetési Iroda |
| 3. | Színes | E6 402. Üzemeltetési Iroda |
| 4. | A+ | E6 420. Irattár Pénzügyi iroda |
| 5. | A | E6 413. előtti folyosó Pénzügyi iroda |
| 6. | A+ | E6 320. Jegyzői Iroda |
| 7. | A | E6 210. előtti folyosó Városgazdálkodás I. és Vagyongazdálkodás I. |
| 8. | Nagy | E6 209. Ügyvitel-központi fénymásoló |
| 9. | Nagy | E6 209. Ügyvitel-központi fénymásoló |
| 10. | A | E6 225. Ügyvitel |
| 11. | A | E6 109. Hatósági és Ügyfélszolgálati iroda |
| 12. | A | E6 fszt. ÜSZI Hatósági és Ügyfélszolgálati iroda |
| 13. | A | E6 fszt. Adóügy |
| 14. | A+ | E6 fszt. Okmányiroda -Kormányablak |
| 15 | A | G5 IV. em. előtér Kormányhivatal - Gyámügy |
| 16. | A+ | G5 321. Ügyvitel központi fénymásoló |
| 17. | Színes | G5 215. Műszaki iroda |
| 18. | A | G5 118. Humánszolgáltató iroda |
| 19. | A | G5 fszt. ÜSZI Hatósági és Ügyfélszolgálati iroda |

2.5. Az opciós jog gyakorlása esetén a telepítési helyszín: egyéb Budapest VII. kerületében található helyszín, melyet a bérlő az opciós jog gyakorlására vonatkozó levelében pontosan meghatároz.

2.6. A szerződés tárgyát képező berendezések helyszínre szállításával a kárveszély átszáll a bérlőre, tehát felelős minden olyan kárért, amelynek megtérítésére mást nem lehet kötelezni. A berendezések megfelelő őrzése (vagyonbiztosítása) a bérlő feladata.

2.7. A bérlő vállalja, hogy az üzembe helyezést követően a berendezéseket az eredeti üzemeltetési helyről nem mozdítja el. Amennyiben erre mégis igény merülne fel, úgy a bérbeadó az áttelepítést az írásbeli bejelentéstől számított 5 munkanapon belül szakszerűen elvégzi, melyért külön díjazás nem illeti meg.

2.8. Jelen szerződés megszűnését követő 3 munkanapon belül a bérbeadó köteles jelen szerződés 1.1. pontja által meghatározott berendezéseket díjmentesen elszállítani.

**3. Díjak**

3.1. A bérlő a bérelt berendezésekért havi bérleti díjat köteles fizetni. A bérleti díj havonta egy összegben kiállított számla alapján esedékes. Jelen szerződés 1.1. pontja által meghatározott berendezések teljes havi díja: 399.653,- Ft + áfa, azaz Háromszázkilencvenkilencezer-hatszázötvenhárom forint + áfa. A fenti berendezések havi bérleti díjának berendezésenkénti megoszlását jelen szerződés *2. sz. melléklet*e tartalmazza.

3.2. A bérlő jelen szerződés 1.2. pontjában meghatározott teljeskörű üzemeltetési szolgáltatásáért havonta üzemeltetési díjat köteles fizetni. A havi üzemeltetési díj kiszámításának alapja jelen szerződés *1. sz. melléklet*ében meghatározott berendezések által az adott hónapban nyomtatott nyomatszám.

3.3. Az adott hónapra vonatkozó üzemeltetési díj kiszámítása az alábbi eszköztípusoként az alábbi díjak alapján történik:

|  |  |
| --- | --- |
| A berendezés elnevezése (kategóriája) | Üzemeltetési díj (Ft/A4-es nyomat) |
| A „Színes” multifunkciós berendezés esetében színes nyomatok | 11 Ft/A4-es nyomat + áfa, azaz Tizenegy forint per A4-es nyomat |
| A „Színes” multifunkciós berendezés esetében a fekete-fehér nyomatok | 1,90 Ft/A4-es nyomat + áfa, azaz Egy forint kilencven fillér per A4-es nyomat |
| Az „A” elnevezésű fekete-fehér multifunkciós berendezés | 1,50 Ft/A4-es nyomat + áfa, azaz Egy forint ötven fillér per A4-es nyomat |
| Az „A+” elnevezésű fekete-fehér multifunkciós berendezés | 1,50 Ft/A4-es nyomat + áfa, azaz Egy forint ötven fillér per A4-es nyomat |
| A „Nagy” elnevezésű A3 nagyteljesítményű fekete-fehér multifunkciós berendezés | 1,40 Ft/A4-es nyomat + áfa, azaz Egy forint negyven fillér forint per A4-es nyomat |

3.4. A 3.3. pont szerinti elszámolás tekintetében a következők is irányadók:

* + 1 db 1 oldalas A3 nyomat = 2 db A4 nyomat,
  + 1 db 2 oldalas A4 nyomat = 2 db A4 nyomat,
  + 1 db 2 oldalas A3 nyomat = 4 db A4 nyomat.

3.5. A bérbeadó a havi bérleti díjon és a tárgyhavi nyomatszám szerinti üzemeltetési díjon kívül jelen szerződés szerinti szolgáltatások teljesítéséért vagy azokkal összefüggésben végzett tevékenységéért semmilyen jogcímen (pl. kiszállítási díj) nem léphet fel további költség- vagy díjigénnyel a bérlővel szemben, mely alól kivételt képeznek jelen szerződés 1.4. pontjában meghatározott szolgáltatások.

3.6. Jelen szerződés 1.4. pontjában szereplő szolgáltatások elvégzésének díja: 25.000,- Ft/óra + áfa, azaz Huszonötezer forint per óra + áfa.

3.7. Jelen szerződés 3.1., 3.3. és 3.6. pontja szerinti díjak a szerződés időtartama alatt semmilyen jogcímen nem módosíthatók, a magyar forint árfolyamától függetlenek.

3.8. A számlázás, az elszámolás és kifizetés pénzneme magyar forint.

3.9. A bérbeadó nem fizet, illetve számol el a szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és amelyek a bérbeadó adóköteles jövedelmének csökkentésére alkalmasak.

3.10. A bérbeadó köteles a szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet az eladóra vonatkozó adatokat az országok közötti jogsegély igénybevétele nélkül [Kbt. 136. § (2) bekezdés].

**4. Számlázási, fizetési feltételek**

4.1. A bérlő előleget, foglalót nem biztosít.

4.2. Felek az általános forgalmi adóról szóló 2007. évi CXXVII. törvény 58. § szerint havonkénti elszámolásban állapodnak meg. Ennek megfelelően a bérbeadó havonta jogosult számlázni oly módon, hogy külön számlát állít ki a bérleti díjról, a teles körű üzemeltetési szolgáltatásról és jelen szerződés 1.4. pontja szerinti szolgáltatásokról. Amennyiben valamely hónapban jelen szerződés 1.4. pontja szerinti szolgáltatás nem valósult meg, a bérbeadó a tárgyhónapot követően e tárgyban számla benyújtására nem jogosult.

4.3. A Szerződő Felek megállapodnak abban, hogy a bérbeadó által kiállított számlákon szereplő teljesítési időpont a tárgyhónap utolsó napja.

4.4. A havi bérleti díjról szóló számla kiállításának feltétele, hogy a bérbeadó minden esetben csatolja a bérlő képviselője által a Kbt. 135. § (1) bekezdés szerint aláírt teljesítésigazolást. Ezen dokumentum nélkül havi bérletre vonatkozó számla nem fizethető ki.

4.5. Az *1. számú melléklet*ben szereplő berendezések teljeskörű üzemeltetési szolgáltatási díjának elszámolása, a leolvasott számláló állások alapján, a bérbeadó által megküldött óraállásokat tartalmazó adatlap alapján havonta, utólag történik az alábbiak szerint.

4.6. A bérlő jelen szerződésben megjelölt szakmai kapcsolattartója jelen szerződés 1.1. pontja által meghatározott berendezések nyomatszámlálóinak állását a tárgyhót követő 5. munkanapig köteles elektronikusan megküldeni a bérbeadónak. (Az adatszolgáltatás elmaradása esetén a bérbeadó jogosult a tárgyidőszakot megelőző két hónap átlagteljesítménye alapján számlázni.)

4.7. A Szerződő Felek a fentiekkel összefüggésben rögzítik, hogy a bérlő a nyomatszámlálók leolvasását a bevizsgált és engedélyezett szoftver használatával végzi.

4.8. A tárgyhavi nyomatszám megállapítását követően és az alapján a bérbeadó elkészíti és aláírja a tárgyhavi teljesítésigazolási jelentést.

4.9. A fenti teljesítésigazolási jelentés elfogadásaként a bérlő képviselője a Kbt. 135. § (1) bekezdésnek megfelelően a tárgyhóra vonatkozóan kiállítja a teljes körű üzemeltetési szolgáltatás teljesítésigazolását.

4.10. A teljes körű üzemeltetési szolgáltatásra vonatkozó számlához mellékelni kell a fenti teljesítésigazolási jelentést és a bérlő képviselője által aláírt teljesítésigazolást. Ezen dokumentumok hiányában a számla nem fizethető ki.

4.11. Amennyiben a bérbeadó jelen szerződés szerinti teljes körű üzemeltetési szolgáltatást nem, vagy jelen szerződésben foglaltaktól eltérően teljesítette, azt a teljesítésigazoláson fel kell tüntetni, s megjelölve az érvényesíteni kívánt jogkövetkezményt.

4.12. Jelen szerződés 1.4. pontja szerinti szolgáltatásokról a tárgyhót követő 10 napon belül a bérbeadónak ki kell állítani a teljesítésigazolási jelentést, melyhez csatolni kell a tárgyhavi munkalapokat.

4.13. A fenti teljesítésigazolási jelentés elfogadásaként a bérlő képviselője a Kbt. 135. § (1) bekezdésnek megfelelően a tárgyhóra vonatkozóan kiállítja a teljesítésigazolást. Amennyiben viszont a fenti szolgáltatás vagy annak valamely része nem szerződésszerű volt, a bérlő képviselője ezt köteles jelezni a Kbt. 135. § (1) bekezdés szerinti teljesítésigazolásban, s fel kell tüntetnie az érvényesíteni kívánt jogkövetkezményt.

4.14. A jelen szerződés 1.4. pontja szerinti szolgáltatásokról szóló számlához csatolni kell a bérbeadó által aláírt teljesítésigazolási jelentést és a bérlő képviselője által aláírt teljesítésigazolást. Ezen dokumentumok nélkül a számla nem fizethető ki.

4.15. A számlát 1 (egy) példányban kell benyújtani. A bérbeadó a számla kiállításakor az irányadó jogszabályok szerint köteles eljárni.

4.16. A bérlő jogosult a benyújtott számlát felülvizsgálni. Ha a bérlő részéről kifogás merül fel a benyújtott számlával összefüggésben, úgy a bérlő köteles a kifogásolt számlát 10 napon belül visszajuttatni a bérbeadóhoz.

4.17. Ha a benyújtott számlát a bérlő tartalmi meg nem felelés miatt visszautasítja, a bérbeadó köteles azt megfelelő tartalommal ismét benyújtani. A fenti hiánypótlás miatti késedelmes fizetésből eredő kártérítési, kártalanítási vagy késedelmi kamatfizetési kötelezettség nem terheli a bérlőt.

4.18. A számla kifizetése a Polgári Törvénykönyvről szóló 2013. évi V. törvény (a továbbiakban: Ptk.) 6:130. § (1)-(2) bekezdésére tekintettel a számla kézhezvételétől számított 30 napos fizetési határidővel történik.

4.19. Számla kifizetésére csak akkor kerül sor, ha a bérbeadó bemutat, átad vagy megküld a bérlőnek a terhelés időpontjától számított 30 napnál nem régebbi nemlegesnek minősülő együttes adóigazolást, vagy arról értesíti a bérlőt, hogy a kifizetés időpontjában szerepel a köztartozásmentes adózói adatbázisban. Amennyiben az együttes adóigazolás köztartozást mutat, az azt követő eljárásra az adózás rendjéről szóló 2003. évi XCII. törvény (a továbbiakban: Art.) 36/A. § (6) bekezdésére tekintettel a 36/A. § (3)-(4) bekezdése az irányadó.

4.20. A számla összegének a bérlő általi késedelmes kiegyenlítése esetén a bérlő a Ptk. 6:155. § (1) bekezdése szerinti késedelmi kamatot köteles megfizetni a bérbeadónak.

**5. A felek jogai és kötelességei**

5.1. A bérlő köteles jelen szerződés 1.1. pontja által meghatározott berendezéseket a bérbeadó előírásainak és a felhasználói kézikönyvnek megfelelően az útmutatások szerint gondosan kezelni és a készülék műszaki állagának megóvása érdekében, annak kezelésére és a kapcsolat tartására legalább egy felelős személyt megnevezni, továbbá a bérelt berendezésekhez a gyárilag előírt, a bérbeadótól származó kellékanyagot használni. [A berendezések által használt papír jelen szerződés 1.3. pontjának utolsó mondata alapján nem tartozik a kellékanyagok körébe.]

5.2. A bérlő köteles normális páratartalmú, a berendezések használati követelményeinek megfelelő üzemeltetési helyet biztosítani a berendezések részére, valamint a szükséges (pl. elektromos hálózati, telefon, számítógép hálózati, ill. egyéb) csatlakozásokról gondoskodni. A bérlő kötelessége az üzemeltetési hely megközelíthetőségének biztosítása.

5.3. A bérlő a bérbeadóval egyeztetett időpontban hozzáférést biztosít a bérlő számára a nyomatszám ellenőrzésére, továbbá értelemszerűen javítási (hiba-elhárítási) és karbantartási feladok elvégzésére.

5.4. A bérlő számítógépes hálózatra csatlakoztatás elvégzéséhez szükséges (hálózati) adatokat jelen szerződés 2.1. pont szerinti időszakban megfelelő időpontban megadni és biztosítani, hogy saját informatikusa (rendszergazda) a berendezésnek a számítógépes hálózatra csatlakoztatásakor jelen legyen és a bérlő számítógépes hálózatára a szükséges programokat telepítse.

5.5. A bérlő köteles mellőzni minden változtatást, beavatkozást a berendezéseken. A meghibásodásokat, üzemzavarokat és az esetleges károsodásokat köteles a Bérbeadónak haladéktalanul jelenteni.

5.6. A bérlő köteles megakadályozni, hogy a berendezéseken a bérbeadó által megbízott szakembereken kívül más személy javítási munkát vagy egyéb, nem a rendeltetésszerű használatból eredő beavatkozást végezzen, ugyanakkor a bérlő által elvégezhető a papírelakadás elhárítás, vagy papír, festék és tűzőkapocs utántöltés. Az illetéktelen személyek beavatkozásának – beleértve az engedély nélküli áthelyezést – következtében szükségessé váló javítások költségeit a bérlő köteles megtéríteni jelen szerződés 3.6. pontja szerint. A gyári megadott karbantartás gyakorisága példányszám értékek átlépéséből adódó többlet karbantartási, javítási költségek a fentiek szerint szintén a bérlőt terhelik, s elszámolására a 3.6. pont szerint kerül sor.

5.7. A bérlő csak a bérbeadó által biztosított, garantált minőségű eredeti gyári anyagokat használhatja.

5.8. A bérlő tudomásul veszi, hogy a berendezések a bérbeadó tulajdonát képezik, azok nem idegeníthetők el és nem terhelhetők meg, továbbá albérletbe és/vagy használatba sem adhatók és a jelen szerződés keretein túl el nem mozdíthatók. A bérlő köteles ezt az információt megosztani vezető tisztségviselőivel és minden olyan személlyel vagy szervezettel, aki/amely a berendezésekhez hozzáférhet.

5.9. A bérbeadó szavatosságot vállal viszont arra, hogy harmadik személynek nincs a bérelt berendezésekre vonatkozóan olyan joga, amely a bérlőt a használatban korlátozza vagy akadályozza. Szavatolja továbbá, hogy az általa biztosítandó szolgáltatások kifogástalan minőségben kerülnek teljesítésre, s az elvégzett szolgálatások megfelelnek a vonatkozó jogszabályokban és jelen szerződésben foglalt előírásoknak, feltételeknek.

5.10. A Szerződő Felek a szerződés teljesítése során kötelesek fokozottan együttműködni.

5.11. Meghibásodásokat, üzemzavarokat, kellékanyag igényt és az esetleges károsodásokat a bérlő köteles bejelenteni a bérbeadónak. A Szerződő Felek a meghibásodás alatt a berendezés rendeltetésszerű használata mellett előálló olyan jelenséget értik, amely az eszköz működését oly módon befolyásolja, hogy a működés nem éri el azt a szintet, amely az adott berendezés műszaki leírása szerint elvárható.

5.12. A fentiekkel összefüggésben is a Szerződő Felek kijelentik, hogy az egymással való kommunikációban és az egyes feladatok elvégzése során az elektronikus utat részesítik előnyben.

5.13. A bérbeadó a teljes körű üzemeltetési szolgáltatás részeként köteles a bérlő általi hiba-, kár-, illetve kellékanyag-igény bejelentés fogadására és kezelésére a bérlő számára folyamatosan elérhető ún. központi hibabejelentő funkciót biztosítani. Az említett funkció folyamatos fenntartása és üzemben tartása a bérbeadó feladata.

A hibabejelentő funkciónak minimálisan az alábbi elérhetőségekkel kell rendelkezni:

E-mail: szerviz@canon.hu

Fax: (1) 237-5901

Telefon: (1) 236-1060

5.14. A fenti pont szerinti elérhetőségek változásáról a bérbeadó haladéktalanul, legkésőbb a változást követő 1 (egy) munkanapon belül köteles a bérlőt értesíteni.

5.15. A bérbeadó a bérlő bejelentéseit a bérlő által is követhető, dokumentálható és archiválható módon köteles kezelni.

5.16 A hibabejelentésnek minimálisan az alábbiakat kell tartalmaznia:

* a bejelentő neve, elérhetősége,
* a bejelentés időpontja,
* a meghibásodott berendezés adatai, különös tekintettel annak gyári számára,
* a meghibásodás leírása.

5.17. A kellékanyag-igény esetében a bejelentésnek minimálisan az alábbiakat kell tartalmaznia:

* a bejelentő neve, elérhetősége,
* a bejelentés időpontja,
* a kellékanyag-hiánnyal érintett berendezés adatai, különös tekintettel annak gyári számára,
* az igény leírása.

5.18. A bérbeadó minden bejelentésről visszaigazolást köteles küldeni a bérlőnek, melyben megadja a bejelentés azonosítására szolgáló adatokat.

5.19. A bérbeadó csak jelen szerződés 1.1. pontja által meghatározott berendezésekre fogadhat el bejelentést. Téves bejelentés esetében a bérbeadó a bejelentés kézhezvételétől számított 4 munkaórán belül köteles e-mailben értesíteni a bérlőt.

5.20. A bérbeadó köteles a hiba-elhárítást a bejelentésnek a bérbeadóhoz történő beérkezésétől számított 6 munkaórán belül megkezdeni.

5.21. Amennyiben a hiba elhárítása, a berendezés javítása a helyszínen nem lehetséges, a hiba elhárításának időtartamára a meghibásodott berendezést a javításhoz szükséges időre elszállíthatja.

5.22. A bérbeadó köteles a hibát a hibabejelentés bérbeadó általi kézhezvételétől számított 48 munkaórán belül elhárítani, és ha a meghibásodott berendezés elszállításra került, azt az eredeti helyére visszaszállítani.

5.23. Amennyiben a hiba elhárítását a hiba bejelentés bérbeadó általi kézhezvételétől számított 48 munkaórán belül nem tudja elvégezni a bérbeadó, úgy a meghibásodott géppel egyenértékű cseregépet köteles biztosítania az eredeti berendezés helyén.

5.24. A helyettesítő eszköz kategóriájának, főbb műszaki paramétereinek, különös tekintettel a nyomtatási sebességre, a nyomtatási minőségre, kapacitásra, kétoldalas nyomtatási lehetőségre, hálózati nyomtatás lehetőségére, papírméretre, terhelhetőségre, meg kell egyeznie a javítás alatt álló eszköz paramétereivel. A helyettesítendő eszköz többletköltséget a bérlő részére nem okozhat.

5.25. A bérbeadó a javítás során új, az eszköz gyártójának minősítésével ellátott anyagot (nem utángyártott, nem felújított) alkatrészt, részegységet köteles használni és beépíteni.

5.26. Amennyiben az adott berendezés javíthatatlan, ennek tényét a bérbeadó köteles a hibabejelentés kézhezvételétől számított 30 naptári napon belül nyilatkozat formájában jelezni a bérlő számára. Ebben az esetben az eredeti berendezéssel egyező vagy azzal egyenértékű berendezést kell a bérbeadónak a bérlő rendelkezésére bocsátani a szerződés még hátralevő részére.

5.27. Amennyiben egyazon berendezés esetében ugyanaz a hiba 3 hónapon belül 3 alkalommal jelentkezik, úgy a meghibásodott géppel egyenértékű cseregépet köteles biztosítani a bérbeadó végleges kihelyezéssel.

5.28. A hiba javításáról és az ahhoz szükséges esetleges eszközmozgásról, elszállításról a bérbeadó berendezésenként munkalapot köteles kiállítani, melynek igazolására a bérlő által kijelölt szakember jogosult. Az így kiállított és leigazolt munkalapok az adott hónapra vonatkozó teljesítésigazolási jelentés elválaszthatatlan mellékletét képezik. A fenti munkalapon kell feljegyezni azt is, ha az adott berendezést az elszállítás után visszaszállítja a bérbeadó és újbóli üzembe helyezését elvégzi.

5.29. A bérbeadó a hiba-elhárítási, karbantartási tevékenységét, továbbá a kellékanyag szállítást a bérlővel egyeztetett időpontban munkanapokon 08.00-16.00 között végezheti jelen szerződés 2.4. pontja szerinti helyszíneken.

5.30. A kellékanyag-ellátás tekintetében a bérbeadó köteles új, az adott berendezés gyártójának minősítésével ellátott, nem utángyártott, nem felújított kellékanyagot biztosítani a bérlő számára. A nyomtatás üzembiztonságának fenntartása érdekében a szerződés időbeli hatálya alatt a bérbeadó a gyártó által elérhető legnagyobb kapacitású kellékanyagokat köteles a bérlő számára biztosítani.

5.31. Amennyiben egy adott berendezéstípus esetében a fenti kellékanyag már szerezhető be, mert annak gyártását beszüntették, erről a tényről írásban köteles tájékoztatni a bérlőt.

5.32. A kellékanyagok minőségére, használhatóságára vonatkozó bérlői panaszok esetében a bérbeadó késedelem nélkül köteles intézkedni, s a panaszok felmerülését követő 30 naptári napon belül köteles a jelzett problémát elhárítani.

5.33. A bérlő nem köteles a bejelentett igény szerinti mennyiséget meghaladó mértékben a bérbeadótól a kellékanyagot átvenni. A bérlő által átvett kellékanyagok a bérbeadó tulajdonát képezik. Ezen anyagok megrongálódásából, esetleges elvesztéséből keletkezett károkat a bérlő köteles megtéríteni. A kárérték megállapításakor az aktuális piaci érték az irányadó.

5.34. A bérlő a kellékanyagot elszámolási kötelezettséggel veszi át, azokat kizárólag jelen szerződés 1.1. pontja által meghatározott berendezésekhez használhatja fel. A még ki nem ürült kellékanyagokat a bérbeadó beleegyezése nélkül nem távolíthatja el, azokat más berendezés(ek)be nem helyezheti át.

5.35. A kellékanyagok cseréjéről berendezésenként munkalapot állít ki a bérbeadó, melynek igazolására a bérlő által kijelölt szakember jogosult. Az így kiállított és leigazolt munkalapok az adott hónapra vonatkozó teljesítésigazolási jelentés elválaszthatatlan mellékletét képezik.

5.36. A folyamatos üzemmenet és a meghibásodások elkerülése végett jelen szerződés 1.1. pontja által meghatározott berendezéseken, amelyekre a gyártója karbantartásra vonatkozó előírást határozott meg, a bérbeadó megelőző karbantartási szolgáltatást köteles végezni a gyártói előírások alapján, a nyomatszámlálók állása szerint. Jelen szerződés *1. sz. melléklet*ének részét képező berendezések műszaki leírásai körében fel kell tüntetni az adott eszközre vonatkozó, a gyártó által meghatározott karbantartási periódust.

5.37. A szolgáltató a fenti karbantartási feladatokat az adott berendezés nyomatszámlálóján a meghatározott nyomatszám-periódus elérését követő hónapban köteles elvégezni.

5.38. A karbantartási tevékenységről berendezésenként munkalapot állít ki a bérbeadó, melynek igazolására a bérlő által kijelölt szakember jogosult. Az így kiállított és leigazolt munkalapok az adott hónapra vonatkozó teljesítésigazolási jelentés elválaszthatatlan mellékletét képezik.

5.39. Jelen szerződés 1.4. pontja szerinti szolgáltatások elvégzésére a bérlő bejelentése alapján kerül sor. A bejelentésnek minimálisan az 5.16. pont szerinti adatokat kell tartalmaznia azzal az eltéréssel, hogy jelen pont szerinti bejelentésben meg kell jelölni, hogy a bejelentés jelen szerződés 1.4. pontjának mely francia bekezdését érinti.

5.40. A fenti szolgáltatások elvégzéséről berendezésenként munkalapot állít ki a bérbeadó, melynek igazolására a bérlő által kijelölt szakember jogosult. A munkalapon fel kell tüntetni, hogy a szolgáltatás teljesítéséhez hány szakember mennyi munkaórájára volt szükség. Az így kiállított és leigazolt munkalapok az adott hónapra vonatkozó teljesítésigazolási jelentés elválaszthatatlan mellékletét képezik, ezek alapján kell kiállítani a tárgyhóra vonatkozó teljesítésigazolási jelentést.

5.41. A bérbeadó a teljesítéséhez az alkalmasságának igazolásában részt vett szervezetet a Kbt. 65. § (9) bekezdésében foglalt esetekben és módon köteles igénybe venni. E szervezetek csak a Kbt. 138. § (2) bekezdésében foglalt esetekben maradhat el.

5.42. A bérbeadó legkésőbb a szerződés megkötésének időpontjában köteles a bérlőnek valamennyi olyan alvállalkozót bejelenteni, amely részt vesz a szerződés teljesítésében, és – ha a megelőző közbeszerzési eljárásban az adott alvállalkozót még nem nevezte meg – a bejelentéssel együtt nyilatkozni arról is, hogy az általa igénybe venni kívánt alvállalkozó nem áll kizáró okok hatálya alatt. A bérbeadó a szerződés teljesítésének időtartama alatt köteles a bérlőnek minden további, a teljesítésbe bevonni kívánt alvállalkozót előzetesen bejelenteni, és a bejelentéssel együtt nyilatkozni arról is, hogy az általa igénybe venni kívánt alvállalkozó nem áll kizáró okok hatálya alatt.

5.43. A bérbeadó személye kizárólag a Kbt. 139. § (1) bekezdésében foglaltak alapján változhat meg.

5.44. A bérbeadó vállalja, hogy szerződés teljesítésének teljes időtartama alatt tulajdonosi szerkezetét a bérlő számára megismerhetővé teszi és a Kbt. 143. § (3) bekezdés szerinti ügyletekről a bérlőt haladéktalanul értesíti.

5.45. A bérbeadó a jelen szerződés 4*. sz. melléklet*ét képező külön nyilatkozat aláírásával kijelenti, hogy a nemzeti vagyonról szóló 2011. évi CXCVI. törvény 3. § (1) bekezdés 1. pontja szerinti átlátható szervezetnek minősül, melynek változásáról a bérbeadó köteles haladéktalanul a bérlőt írásban értesíteni.

**6. Szerződésszegés**

6.1. Szerződésszegésnek minősül minden olyan magatartás vagy mulasztás, amelynek során bármelyik fél jogszabály, illetve a szerződés alapján őt terhelő bármely kötelezettségének teljesítését elmulasztja.

6.2. Amennyiben a bérbeadó a szerződést megszegi, kötbér és kártérítési felelősséggel tartozik. A kötbéren felüli kár megtérítése alól akkor mentesül a bérbeadó, ha bizonyítja, hogy a szerződésszegést ellenőrzési körén kívül eső, a szerződéskötés időpontjában előre nem látható körülmény okozta, és nem volt elvárható, hogy a körülményt elkerülje vagy a kárt elhárítsa.

6.3. A fenti szerződésszegés következményei alól nem mentesít az a körülmény, hogy a szerződésszegést a bérbeadó, mint gazdálkodó szervezet irányítására, felügyeletére jogosult szerv intézkedése okozza.

6.4. Amennyiben a bérbeadó a szerződés hatályba lépésétől az azt követő hónap első munkanapjáig nem tudja a bérlőnek az 1.1. pont által meghatározott berendezéseket jelen szerződés 2.4. pontja szerinti teljesítési helyszínekre leszállítani, azokat üzembe helyezni, hálózatra csatlakoztatni, a szoftverek munkaállomásokra való telepítéséről és a felhasználók oktatásáról gondoskodni, a bérlőt késedelmi kötbér illeti meg, melynek mértéke: 1.500.000. Ft. Ebben az esetben a szerződés teljesítésének kezdete: a következő hónap első napja.

6.5. Amennyiben a bérbeadó bármely berendezés esetében a hibaelhárítást nem kezdi meg a bejelentés általa történő kézhezvételtől számított 6 munkaórán belül, vagy a hiba bejelentés bérbeadó általi kézhezvételétől számított 48 munkaórán belül nem tudja elvégezni az adott berendezés javítását és a meghibásodott géppel egyenértékű cseregépet sem tud biztosítani, a bérlőt késedelmi kötbér illeti meg. A késedelmi kötbér mértéke: mértéke berendezésenként: 5.000,- Ft/munkaóra, azaz Ötezer forint per munkaóra. Jelen pont szerinti késedelmi kötbér maxima a tárgyhónapot megelőző hónap teljes körű üzemeltetetési szolgáltatás nettó díjának 20%-a.

6.6. A bérbeadó nem teljesítése (a teljesítés lehetetlenné válása, meghiúsulása, illetőleg a szerződés teljesítésének megtagadása) esetén a bérlő 5.000.000. Ft meghiúsulási kötbérre jogosult. A bérlő szintén jogosult a meghiúsulási kötbérre, ha jelen szerződést a bérlő a 10.4. vagy a 10.5. pontban szereplő okból megszünteti.

6.7. A Szerződő Felek rögzítik, hogy a kötbér megfizetése nem mentesíti a bérbeadót sem jelen szerződés, sem az általa jelen szerződés keretében vállalt bármely kötelezettségének teljesítése alól.

6.8. A bérbeadó kártérítési kötelezettséggel tartozik minden olyan igazolt és tényleges kárért, amelyet jelen szerződés teljesítésével összefüggésben, akár a bérbeadó maga, akár alkalmazottja, akár alvállalkozója magatartásával, mulasztásával, illetve egyéb szerződésszegő tevékenységével okozott.

6.9. A kötbér megfizetése nem érinti a bérlő azon jogát, hogy a szerződésszegéssel okozott és a kötbér összegével nem fedezett kárának megtérítését követelje.

6.10. A bérlő a felmerülő kötbért minden esetben kiszámlázza, és azt a bérbeadó köteles 30 (harminc) napon belül a bérlő részére megfizetni.

**7. Vis maior**

7.1. Vis maior-on a felek ellenőrzési képességét meghaladó körülményeket kell érteni, beleértve, de nem kizárólagosan az alábbiakat:

* akár megüzent, akár meg nem üzent háború és ellenségeskedés, megszállás, idegen ellenség akciói, mozgósítás, rekvirálás vagy embargó
* nukleáris üzemanyagból, vagy a nukleáris anyag lebomlásából keletkező nukleáris hulladékból származó ionizáló sugárzás vagy radioaktív szennyeződés, vagy radioaktív mérgező robbanás, vagy egyéb veszélyes tulajdonság a robbanásveszélyes nukleáris üzemekben vagy azok nukleáris részlegeiben,
* lázadás, forradalom, felkelés, katonai vagy bitorló hatalomátvétel, polgárháború,
* zendülés, tüntetés vagy rendzavarás, kivéve, ha az kizárólag a bérbeadó alkalmazottaira terjed ki,
* természeti katasztrófa.

7.2. Ha bármelyik fél úgy véli, hogy vis maior következett be, s ez akadályozza a kötelezettségeinek végrehajtásában, azonnal köteles írásban (elsősorban faxon) értesíteni a másik felet, s közölni vele az esemény körülményeit, okát és feltehetően várható időtartamát.

7.3. Ha vis maior körülmény bekövetkezett, mindkét fél, de különösen a bérbeadó köteles törekedni a szerződésből eredő kötelezettségeinek folytatólagos teljesítésére, amennyire az ésszerűen elképzelhető.

**8. Szerződésmódosítás**

8.1. A szerződést mindkét fél beleegyezésével kizárólag a Kbt. 141. §-ában foglaltak alapján írásban lehet módosítani.

8.2. Nem minősül a szerződés módosításának a Szerződő Felek nyilvántartott adataiban, így különösen a székhelyében, képviselőiben, bankszámlaszámában bekövetkező változás. Az említett változásokról az érintett fél a másik felet – az eset körülményeitől függően – vagy előzetesen írásban 10 napos határidővel vagy a változás bekövetkezését (bejegyzését) követő 10 napon belül köteles értesíteni.

8.3. Nem minősül szerződésmódosításnak az 5.13. pontban szereplő adatok változása sem.

8.4. Nem minősül továbbá szerződésmódosításnak, ha a bérlő él az opciós jogával.

**9. Érvényesség, részleges érvénytelenség**

Amennyiben jelen szerződés egy rendelkezése teljes egészében vagy részben érvénytelen lenne vagy érvénytelenné válna, a szerződés érvényessége egyebekben azonban fennmarad, kivéve, ha e rész nélkül a felek a szerződést nem kötötték volna meg.

**10. A szerződés megszűnése**

10.1. Jelen szerződés megszűnésére jelen szerződés 2.2., illetve 2.3. pontja az irányadó.

10.2. A fentieken túl a szerződés közös megegyezéssel bármikor megszüntethető.

10.3. A szerződés 10.1. és 10.2. pontja szerinti megszűnésén túlmenően a Szerződő Felek a szerződést azonnali hatállyal, egyoldalú jognyilatkozattal is megszüntethetik, ha

* az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a szerződés nem semmis;
* feltétlenül szükséges a szerződés olyan lényeges módosítása, amely esetében a Kbt. 141. § alapján új közbeszerzési eljárást kell lefolytatni.

10.4. A bérbeadó jogosult a szerződést azonnali hatállyal, egyoldalú jognyilatkozattal is megszüntetni, ha

* a szerződés megkötését követően jut a bérlő tudomására, hogy a bérbeadó tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból;
* a bérbeadó nem biztosítja a Kbt. 138. §-ban foglaltak betartását, vagy a bérbeadóként szerződő fél személyében érvényesen olyan jogutódlás következett be, amely nem felel meg a Kbt. 139. §-ban foglaltaknak;
* az államháztartásról szól törvény végrehajtásáról szóló 368/2011. (XII. 31.) Korm. rendelet 50. § (1a) bekezdésére tekintettel a bérbeadó valótlanul állította, hogy a nemzeti vagyonról szóló CXCVI. törvény 3. § (1) bekezdés 1. pontja szerinti átlátható szervezetnek minősül, illetve a szerződés időtartama alatt olyan változás történik, mely szerint a bérbeadó már nem minősül a fentiek szerinti átlátható szervezetnek;
* a szerződés teljesítésének kezdete a 6.4. pont szerint a bérbeadó késedelme miatt egy hónapnál hosszabb késedelmet szenved;
* a 6.5. pont szerinti késedelmi kötbér eléri vagy meghaladja a tárgyhónapot megelőző hónap teljes körű üzemeltetetési szolgáltatás nettó díjának 20%-át;
* a bérbeadó esetében bírósági döntés szerint a csődeljárás során a hitelezőkkel nem jön létre egyezség;
* a bérbeadó az illetékes bíróságnál saját maga ellen felszámolási eljárás megindítását kéri a vonatkozó jogszabályok alapján;
* a bérbeadó fizetésképtelenségét a bíróság a vonatkozó jogszabályok alapján megállapítja;
* a bérbeadó végelszámolását az erre jogosult szerv elhatározza.

10.5. A bérlő a Kbt. 143. § (3) bekezdése alapján jogosult és egyben köteles a szerződést felmondani – ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon – ha

* a bérbeadóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés kb) alpontjában meghatározott valamely feltétel,
* a bérbeadó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés kb) alpontjában meghatározott valamely feltétel.

10.6. A bérbeadó jogosult a szerződést azonnali hatállyal, egyoldalú jognyilatkozattal is megszüntetni, ha

* jelen szerződés 1.1. pontja által meghatározott bármely berendezés más címre történő áthelyezésére a bérbeadó előzetes hozzájárulása nélkül kerül sor;
* a bérlő a bérbeadó előzetes írásbeli hozzájárulása nélkül hajt végre valamilyen módosítást (pl. részegység, tartozék eltávolítása) jelen szerződés 1.1. pontja által meghatározott bármely berendezésen;
* a bérlő a szerződésben meghatározott bármely díjat a számla lejártát követő 90 nap leteltével sem téríti meg;
* a bérlő a bérelt berendezés szervizelését és karbantartási munkáit nem jelen szerződés alapján végezteti és kötelezettségeinek a bérlő írásos felszólítása ellenére sem tesz eleget.

A fenti felmondás esetében a bérbeadó jogosult a berendezéseket telephelyére visszaszállítani.

10.7. Bérbeadó 10.6 pont szerinti felmondása esetén, a bérlő a szerződésből még hátralévő időszakra összesen fizetendő bérleti alapdíj 10%-át köteles egy összegben a bérbeadó által kiállított számla alapján – mint kártérítési díjat – megfizetni.

**11. Alkalmazandó jog**

Jelen szerződést Magyarország jogrendje szerint kell értelmezni. A szerződésben nem szabályozott kérdésekben elsősorban a következő jogszabályokat kell figyelembe venni:

* a Ptk.,
* a Kbt.

**12. Eljárás jogvita esetén**

Jelen szerződés végrehajtásával kapcsolatos minden vitás kérdést a felek békés úton kísérelnek megoldani. A békés úton nem rendezhető vitás kérdések eldöntése tekintetében a Szerződő Felek a polgári perrendtartásról szóló 2016. évi CXXX. törvény általános szabályai szerint járnak el.

**13. Kapcsolattartás**

13.1. A Szerződő Felek kötelesek egy vagy több kapcsolattartót kijelölni a bérlő, illetve a bérbeadó jelen szerződés szerinti jogainak gyakorlására, és a kapcsolattartó személyek változásáról egymást írásban értesíteni.

13.2. A Szerződő Felek jogosultak arra, hogy a kapcsolattartó személyét megváltoztassák, módosítsák és helyette új személyt jelöljenek ki. A Szerződő Felek új kapcsolattartó kijelölése esetén haladéktalanul és írásban kötelesek értesíteni egymást. A kapcsolattartó személyében bekövetkezett változás a másik féllel való írásbeli közléstől hatályos.

13.3. Jelen szerződésben szabályozott együttműködés során a szakmai kapcsolattartásra az alábbi személyek jogosultak:

A bérlő részéről:

Név: …………………………………………………………

Telefon: ……………………………………………………..

Fax: …………………………………………………………

E-mail: ………………………………………………………

*[A szerződéskötéskor töltendő ki.]*

A bérbeadó részéről:

Név: Deák Éva

Telefon: (20) 9380-484

Fax: (1) 237-5901

E-mail: eva.deak@canon.hu

13.4. Jelen szerződésben szabályozott együttműködés során a bérlő részéről teljesítés igazolására az alábbi személy(ek) jogosultak:

Név: …………………………………………………………

Telefon: ……………………………………………………..

Fax: …………………………………………………………

E-mail: ………………………………………………………

*[A szerződéskötéskor töltendő ki.]*

**14. Egyéb**

14.1. Jelen szerződés közbeszerzési eljárás lefolytatása után jött létre, mely eljárás árubeszerzésre irányult.

14.2. A következő dokumentumok a szerződés elválaszthatatlan részét képezik és ezzel együtt kezelendők:

* az eljárást megindító ajánlati felhívás,
* Ajánlati dokumentáció,
* a bérbeadó ajánlata.

14.3. A fenti dokumentumok és a szerződés egymást elválaszthatatlanul értelmezik, azaz amennyiben a jelen szerződés és a fenti dokumentumok tartalma között ellentmondás van, akkor a jelen szerződés az irányadó. A jelen szerződésben nem érintett kérdésekben – amennyiben azokra vonatkozóan a felsorolt dokumentumok tartalmaznak rendelkezéseket – a felsorolt dokumentumokban foglaltak érvényesülnek. A tartalmuk közötti ellentmondás esetén a dokumentumok felsorolásuk sorrendjében irányadók.

14.4. Jelen szerződés 5 db egymással szó szerint megegyező példányban készült. A szerződés 3 db eredeti példánya a bérlőt és 2 eredeti példánya pedig a bérbeadót illeti meg.

14.5. Alulírott felek a jelen szerződést akaratukkal megegyezőnek találták, és jóváhagyólag aláírták.

Budapest, 2018. ………………………….

|  |  |
| --- | --- |
| ……………………………………..  **Budapest Főváros VII. ker. Erzsébetvárosi Polgármesteri Hivatal**  Dr. Gotthard Gábor  Jegyző  Bérlő | …………………………………………  **CANON HUNGARIA Kereskedelmi Korlátolt Felelősségű Társaság**  Bérbeadó |

Pénzügyi ellenjegyzés:

………………………………………….

Fitosné Zemanovics Zsuzsanna

Pénzügyi Iroda vezetője

###### *1. sz. melléklet*

**A bérbe adott eszközök listája és műszaki paraméterei**

| ***Elnevezés***  ***(kategória)*** | ***Telepítési helyszín***  ***(1073 Budapest, Erzsébet krt. 6.)*** | ***Bérbe adott eszköz (berendezés) megnevezése, típusa*** | ***Bérbe adott eszköz gyári száma*** |
| --- | --- | --- | --- |
| A | E6 430. Személyügyi Iroda | Canon IRAD 4525i |  |
| A | E6 409. Üzemeltetési Iroda | Canon IRAD 4525i |  |
| Színes | E6 402. Üzemeltetési Iroda | Canon IRAC3520i |  |
| A+ | E6 420. Irattár Pénzügyi iroda | Canon IRAD 4525i |  |
| A | E6 413. előtti folyosó Pénzügyi iroda | Canon IRAD 4525i |  |
| A+ | E6 320. Jegyzői Iroda | Canon IRAD 4525i |  |
| A | E6 210. előtti folyosó Városgazdálkodás I. és Vagyongazdálkodás I. | Canon IRAD 4525i |  |
| Nagy | E6 209. Ügyvitel-központi fénymásoló | Canon IRAD6565 |  |
| Nagy | E6 209. Ügyvitel-központi fénymásoló | Canon IRAD6565 |  |
| A | E6 225. Ügyvitel | Canon IRAD 4525i |  |
| A | E6 109. Hatósági és Ügyfélszolgálati iroda | Canon IRAD 4525i |  |
| A | E6 fszt. ÜSZI Hatósági és Ügyfélszolgálati iroda | Canon IRAD 4525i |  |
| A | E6 fszt. Adóügy | Canon IRAD 4525i |  |
| A+ | E6 fszt. Okmányiroda -Kormányablak | Canon IRAD 4525i |  |
| A | G5 IV. em. előtér Kormányhivatal - Gyámügy | Canon IRAD 4525i |  |
| A+ | G5 321. Ügyvitel központi fénymásoló | Canon IRAD 4525i |  |
| Színes | G5 215. Műszaki iroda | Canon IRAC3520i |  |
| A | G5 118. Humánszolgáltató iroda | Canon IRAD 4525i |  |
| A | G5 fszt. ÜSZI Hatósági és Ügyfélszolgálati iroda | Canon IRAD 4525i |  |

###### *2. sz. melléklet*

**A havi bérleti díj részletezése**

| ***Elnevezés***  ***(kategória)*** | ***Telepítési helyszín***  ***(1073 Budapest, Erzsébet krt. 6.)*** | ***Bérbe adott eszköz (berendezés) megnevezése, típusa*** | ***Havi nettó bérleti díj*** |
| --- | --- | --- | --- |
| A | E6 430. Személyügyi Iroda | Canon IRAD 4525i | 16 331 HUF |
| A | E6 409. Üzemeltetési Iroda | Canon IRAD 4525i | 16 331 HUF |
| Színes | E6 402. Üzemeltetési Iroda | Canon IRAC3520i | 15 193 HUF |
| A+ | E6 420. Irattár Pénzügyi iroda | Canon IRAD 4525i | 19 961 HUF |
| A | E6 413. előtti folyosó Pénzügyi iroda | Canon IRAD 4525i | 16 331 HUF |
| A+ | E6 320. Jegyzői Iroda | Canon IRAD 4525i | 19 961 HUF |
| A | E6 210. előtti folyosó Városgazdálkodás I. és Vagyongazdálkodás I. | Canon IRAD 4525i | 16 331 HUF |
| Nagy | E6 209. Ügyvitel-központi fénymásoló | Canon IRAD6565 | 54 891 HUF |
| Nagy | E6 209. Ügyvitel-központi fénymásoló | Canon IRAD6565 | 54 891 HUF |
| A | E6 225. Ügyvitel | Canon IRAD 4525i | 16 331 HUF |
| A | E6 109. Hatósági és Ügyfélszolgálati iroda | Canon IRAD 4525i | 16 331 HUF |
| A | E6 fszt. ÜSZI Hatósági és Ügyfélszolgálati iroda | Canon IRAD 4525i | 16 331 HUF |
| A | E6 fszt. Adóügy | Canon IRAD 4525i | 16 331 HUF |
| A+ | E6 fszt. Okmányiroda -Kormányablak | Canon IRAD 4525i | 19 961 HUF |
| A | G5 IV. em. előtér Kormányhivatal - Gyámügy | Canon IRAD 4525i | 16 331 HUF |
| A+ | G5 321. Ügyvitel központi fénymásoló | Canon IRAD 4525i | 19 961 HUF |
| Színes | G5 215. Műszaki iroda | Canon IRAC3520i | 15 193 HUF |
| A | G5 118. Humánszolgáltató iroda | Canon IRAD 4525i | 16 331 HUF |
| A | G5 fszt. ÜSZI Hatósági és Ügyfélszolgálati iroda | Canon IRAD 4525i | 16 331 HUF |

###### *3. sz. melléklet*

**Az óvodák**

Név: Erzsébetvárosi Bóbita Óvoda

Cím: 1072 Budapest, Akácfa u. 32.

Levelezési cím: 1072 Budapest, Akácfa u. 32.

Adószám: 16927849-1-42

Fizetési számlaszáma: 11784009-16927849

Név: Erzsébetvárosi Brunszvik Óvoda

Cím: 1074 Budapest, Rózsák tere 6-7.

Levelezési cím: 1074 Budapest, Rózsák tere 6-7.

Adószám: 16927791-1-42

Fizetési számlaszáma: 11784009-16927791

Név: Erzsébetvárosi Csicsergő Óvoda

Cím: 1073 Budapest, Dob u. 102.

Levelezési cím: 1077 Budapest, Rózsa u. 32.

Adószám: 16927856-1-42

Fizetési számlaszáma: 11784009-16927856

Név: Erzsébetvárosi Dob Óvoda

Cím: 1077 Budapest, Dob u. 95.

Levelezési cím: 1077 Budapest, Dob u. 95.

Adószám: 16927863-1-42

Fizetési számlaszáma: 11784009-16927863

Név: Erzsébetvárosi Kópévár Óvoda

Cím: 1078 Budapest, Murányi u. 27.

Levelezési cím: 1078 Budapest, Murányi u. 27.

Adószám: 16927887-1-42

Fizetési számlaszáma: 11784009-16927887

Név: Erzsébetvárosi Magonc Óvoda

Cím: 1071 Budapest, Városligeti fasor 39-41.

Levelezési cím: 1071 Budapest, Városligeti fasor 39-41.

Adószám: 16927818-1-42

Fizetési számlaszáma: 11784009-16927818

Név: Erzsébetvárosi Nefelejcs Óvoda

Cím: 1078 Budapest, Nefelejcs u. 62.

Levelezési cím: 1078 Budapest, Nefelejcs u. 62.

Adószám: 16927870-1-42

Fizetési számlaszáma: 11784009-16927870