**MÓDOSÍTÁSOKKAL EGYSÉGES SZERKEZETBE FOGLALT BÉRLETI SZERZŐDÉS ÉS KULTURÁLIS MEGÁLLAPODÁS**

**1. SZÁMÚ MÓDOSÍTÁSA**

amely létrejött a mai napon egyrészről **Budapest Főváros VII. kerület Erzsébetváros Önkormányzata (**székhelye: 1073 Budapest, Erzsébet krt. 6., adószáma: 15507008-2-42; KSH kódszáma: 0129744, **képviseli: Vattamány Zsolt polgármester),** mint bérbeadó és megállapodó fél (a továbbiakban: **Önkormányzat**)

másrészről a **XXII. Század Klub Korlátolt Felelősségű Társaság** (székhelye: 1215 Budapest, Árpád u. 6. IX. em. 77, cégjegyzékszáma: Cg. 01-09-938376, adószáma: 22672328-2-43, statisztikai számjele: 22672328-5630-113-01**,** képviseli**: Zachár Attila ügyvezető),** mint bérlő és üzemeltető (a továbbiakban: **Üzemeltető**)között az alábbi feltételek mellett:

**I.**

**Előzmények**

1. Az Önkormányzat és az Üzemeltető 2016. október 14. napján írták alá a „Módosításokkal egységes szerkezetbe foglalt bérleti szerződés és kulturális megállapodás” elnevezésű megállapodásukat, melyben az Önkormányzat kizárólagos tulajdonát képező, Budapest, VII. kerület Dob u. 29. szám alatti ingatlanra vonatkozó bérleti jogviszonyukat, valamint az ezen ingatlanban a KMOP-5.2.2/B-2f-2009-0007 jelű, „Kultúra utcája” Budapest, Főváros VII. kerület Erzsébetváros funkcióbővítő rehabilitációja elnevezésű projekt keretében kialakított, környezettudatos magatartásra nevelő központot, valamint a kézműves és népi kismesterségek bemutatását szolgáló közösségi teret is magába foglaló szolgáltató egység üzemeltetésére vonatkozó jogviszonyukat szabályozták akként, hogy a korábbi két vonatkozó, többször módosított szerződésüket s az újonnan felmerült módosítási igényeiket egységes szerkezetbe foglalták (a továbbiakban: Megállapodás).
2. A Megállapodás módosítása vált szükségessé, tekintettel arra, hogy az egységes szerkezetű Megállapodás II.9. pontja a bérleti díj mértékét – elírás okán – nem megfelelően tartalmazza.

**II.**

1. A Felek a Megállapodás II. 9. pontját az alábbiak szerint javítják ki:

***9****. „Az éves bérleti díj mértéke 2016. évre 4.850,-Ft/m2 + Áfa, azaz négyezernyolcszázötven forint/m2 plusz általános forgalmi adó.”*

1. A Megállapodásnak a jelen módosítással nem érintett részei változatlanul maradnak hatályban.
2. Felek ugyanakkor rögzítik, hogy az Üzemeltető – a Megállapodásban a bérleti díjra vonatkozó elírás ellenére helyesen, a mostani javítással egyezően számított összegre - kiállított számlákat időközben kiegyenlítette.
3. A Felek egyezően állapítják meg, hogy közöttük a PKKB előtt 22.P.54.179/2017 szám alatt peres eljárás van folyamatban, amely perben az első tárgyalásra 2018. február 12. napján kerülne sor. A Felek megállapodnak abban, hogy a per szüneteltetését közösen fogják kérni, tekintve, hogy a jelen okiratban megállapodás jött létre közöttük.
4. A Felek kijelentik, hogy egymással szemben a hivatkozott perből eredően – annak a szünetelést követő megszűnése folytán – perköltség igényük nincsen.

Felek a jelen Megállapodást annak elolvasása és közös értelmezés után, mint akaratukkal mindenben megegyezőt írták alá.

Budapest, 2018……………………………

|  |  |
| --- | --- |
| ……………………………………..  Budapest Főváros VII. kerület  Erzsébetváros Önkormányzata  képv.: Vattamány Zsolt polgármester  bérbeadó és megállapodó fél | ………………………………………  XXII. Század Klub  Korlátolt Felelősségű Társaság  képv.: Zachár Attila ügyvezető  bérlő és üzemeltető |

Ellenjegyezem:

…………………………………………….

Dr. Gotthard Gábor

Jegyző

Pénzügyi ellenjegyzés:

…………………………………………….

Fitosné Zemanovics Zsuzsanna

Pénzügyi Iroda vezetője